"Jy het die 'kasteel' mooi geplaas en die kontras in kleure is baie mooi skerp. Die skuins muurtjie voor lei my oog tot by die voordeur. Lekker om weer ’n foto van jou te sien. Welkom terug."
Dankie Dawie vir jou kommentaar oor my blommetjie. Die blom is een van die Fuschia familie, maar die presiese naam weet ek nie. As jy 'n groot verskeidenheid wil sien, gaan na 'n Fuschia kwekery. Ek ken net een in Johannesburg genaamd "Lady Beth". Hulle het 'n groot verskeidenheid. Ek glo egter dat daar in Pretoria ook sulke kwekerye behoort te wees. Fuschias aard goed in julle omgewing. Hulle verkies om nie in direkte sonlig te staan nie. 'n Bietjie oggendson is nie 'n probleem nie. Vir die res van die dag is halfskadu beter. Van warm middagson hou hulle glad nie.